CELEX: 32021R1016
Language: lv
Date: 2021-06-21 00:00:00
Title: Komisijas Īstenošanas regula (ES) 2021/1016 (2021. gada 21. jūnijs), ar ko 321. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida

22.6.2021   
               
               
                  LV
               
               
                  Eiropas Savienības Oficiālais Vēstnesis
               
               
                  LI 222/1
               
            
         KOMISIJAS ĪSTENOŠANAS REGULA (ES) 2021/1016
         (2021. gada 21. jūnijs),
         ar ko 321. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida
         
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes Regulu (EK) Nr. 881/2002 (2002. gada 27. maijs), ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida (1), un jo īpaši tās 7. panta 1. punkta a) apakšpunktu un 7.a panta 1. punktu,
         tā kā:
         
                     (1)
                  
                  
                     Regulas (EK) Nr. 881/2002 I pielikumā ir uzskaitītas personas, grupas un organizācijas, uz kurām saskaņā ar minēto regulu attiecas līdzekļu un saimniecisko resursu iesaldēšana.
                  
               
                     (2)
                  
                  
                     Apvienoto Nāciju Organizācijas Drošības padomes Sankciju komiteja ceturtdiena, 2021. gada 17. jūnijs nolēma pievienot ierakstu to personu, grupu un organizāciju sarakstam, uz kurām būtu jāattiecina līdzekļu un saimniecisko resursu iesaldēšana.
                  
               
                     (3)
                  
                  
                     Tāpēc Regulas (EK) Nr. 881/2002 I pielikums būtu attiecīgi jāgroza.
                  
               
                     (4)
                  
                  
                     Lai nodrošinātu šajā regulā paredzēto pasākumu efektivitāti, tai būtu jāstājas spēkā nekavējoties,
                  
               IR PIEŅĒMUSI ŠO REGULU.
         
            1. pants
            Regulas (EK) Nr. 881/2002 I pielikumu groza saskaņā ar šīs regulas pielikumu.
         
         
            2. pants
            Šī regula stājas spēkā dienā, kad to publicē Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 21. jūnijā
            
               
                  Komisijas un tās
               
               
                  priekšsēdētājas vārdā –
               
               
                  Finanšu stabilitātes, finanšu pakalpojumu un kapitāla tirgu savienības ģenerāldirektorāta
               
               
                  ģenerāldirektors
               
            
         
         
            (1)  OV L 139 29.5.2002., 9. lpp.
         
      
      
         
            PIELIKUMS
            Regulas (EK) Nr. 881/2002 I pielikuma sadaļā “Fiziskās personas” pievieno šādu ierakstu:
            
               “Mohammad Ali Al Habbo (oriģinālajā rakstībā: محمد علي الحبو) (labas kvalitātes alias: a) Mohamad Abdulkarim; b) Muhammad Abd-al-Karim; zemas kvalitātes alias: a) Al-Hebo; b) Al-Habu; c) Alhobo; d) Habo; e) Hebbo; f) Habu). Dzimšanas datums: a) 1.10.1983.; b) 15.3.1983.; c) 1.1.1980. Dzimšanas vieta: Raka, Sīrijas Arābu Republika. Valstspiederība: Sīrijas. Pases Nr. 00814L001424 (Sīrijas pase). Valsts identifikācijas Nr. a) 10716775 (Sīrijas valsts identifikācijas karte); b) 2020316097 (Sīrijas valsts identifikācijas karte); c) 2020409266 (Sīrijas valsts identifikācijas karte). Adrese: a) Gaziantepa, Turcija (kopš 2016. gada); b) Raka, Sīrijas Arābu Republika. Cita informācija: Turcijā bāzēts koordinators, kas sniedz finanšu pakalpojums organizācijai “Irākas un Levantes Islāma valsts” (iekļauta sarakstā kā Al-Qaida Irākā) vai tās atbalstam. Regulas 7.d panta 2. punkta i) apakšpunktā minētais paziņošanas datums: 17.6.2021.”